laion/Wikipedia-Exotic huggingface dataset:
יבגני מורוב

גנרל הצבא יבגני אלכסייביץ' מורוב (נולד ב-18 בנובמבר 1945, זווניגורוד) הוא איש השירותים החשאיים הרוסים, שימש כמנהל שירות האבטחה הפדרלי של הפדרציה הרוסית בין ה-18 במאי 2000 עד ל-26 במאי 2016. נולד בעיר זווניגורוד שבמחוז מוסקבה בוגר המכון הטכנולוגי של לנינגרד לתעשיית הנייר ולאחר מכן הוכשר במכון ההכשרה של הק.ג.ב.. שירת בגופי הוועדה לביטחון המדינה של ברית המועצות מאז 1971. בשנת 1974 הוא הועבר למינהלת הראשי הראשון של הק.ג.ב. (ביון). שהה במשך שלוש שנים וחצי במסגרת השירות באחת ממדינות דרום מזרח אסיה. ב-1992 עד 1997 עמד בראש מספר מחלקות אזוריות של משרד הביטחון ולאחר מכן של השירות הפדרלי למודיעין מסכל ולאחר מכן במסגרת שירות הביטחון הפדרלי של הפדרציה הרוסית בסנקט פטרבורג, עמד בראש הסניף האזורי של הארגון בנפת האדמירליות בסנקט פטרבורג. בשנת 1997 מונה לסגן ראש מנהלת שירות הביטחון הפדרלי בסנקט פטרבורג ובמחוז לנינגרד. בשנת 1998 הועבר למטה הארגון במוסקבהומונה לסגן ראש המחלקה לביטחון כלכלי של שירות. ב-18 במאי 2000 עד 26 במאי 2016 שימש כראש שירות האבטחה הפדרלי, היחידה הרוסית לאבטחת אישים. על פי צו נשיא הפדרציה הרוסית בשנת 2004, מורוב קודם לדרגת גנרל הצבא. לראשונה בהיסטוריה של השירותים החשאיים הסובייטיים והרוסיים זכה ראש שירות חשאי בדרגה כה גבוהה. עצם צמיחתו של מורוב לדרגה זו הייתה מהירה, שכן בזמן מינויו למנהל שירות האבטחה הפדרלי של רוסיה בשנת 2000 היה בדרגת גנרל-מייג'ור. בצעירותו עסק באגרוף, היה בעל הישגים ספורטיביים. במשך מספר שנים שימש מורוב בראש מועצת הנאמנים של איגוד האגרוף הרוסי. ב-27 ביוני 2007 נבחר לנשיא איגוד האגרוף הרוסי. בנובמבר-דצמבר 2009 התפטר מתפקיד נשיא איגוד האגרוף הרוסי ועמד בראש ועדת הפיקוח העליונה שלו. הוא גם היה חבר בוועד הנאמנים של אגודת הספורט "דינמו". הוא פוטר מהשירות הצבאי ב-15 בנובמבר 2010, תוך שמירה על תפקיד מנהל שירות האבטחה הפדרלי ובכך הפך לאישיות אזרחית. ב-26 במאי 2016 חתם נשיא רוסיה ולדימיר פוטין על צו על שחרורו של מורוב מתפקיד מנהל שירות האבטחה הפדרלי ומאז 26 במאי 2016, משמש כיו"ר דירקטוריון חברת הנפט זארובז'נפט. הוא נשוי. בנו אנדריי מורוב שימש כיו"ר מועצת המנהלים של חברת הרשת הפדרלית. מדיה וקבצים בנושא יבגני מורוב בוויקישיתוף דיוקן באתר Yandex "Генерал ФСО возглавил Федерацию бокса России" (ברוסית). Lenta.ru. 2007-06-27. נבדק ב-2010-04-02.{{cite web}}: תחזוקה - ציטוט: url-status (link) "Директор ФСО ушел с поста президента Федерации бокса России" (ברוסית). Lenta.ru. 2009-11-11. נבדק ב-2010-04-02.{{cite web}}: תחזוקה - ציטוט: url-status (link) "Генерал Евгений Муров покинул пост президента Федерации бокса России". newsru.com. 2009-11-12. נבדק ב-2010-04-02.{{cite web}}: תחזוקה - ציטוט: url-status (link) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ויקטור זולוטוב

ויקטור וסילייביץ' זולוטוב (ברוסית: Виктор Васильевич Золотов; נולד ב-27 בינואר 1954) הוא מנהל המשמר הלאומי של רוסיה וחבר מועצת הביטחון של רוסיה. שימש במשך שנים כמאבטחו של ולדימיר פוטין, במסגרת עבודתו בשירות הביטחון הנשיאותי. זולוטוב נולד בסאסובו שבמחוז ריאזאן למשפחה ממעמד הפועלים ועבד כעובד פלדה. בשנות התשעים התקבל לעבודה כשומר ראשו של ראש עיריית סנקט פטרבורג אנטולי סובצ'ק. בתפקיד זה הוא פגש את ולדימיר פוטין, שהיה סגן ראש העיר בתקופה זו. זולוטוב הפך לשותף של נשיא רוסיה לעתיד באגרוף וג'ודו, ו"כל פעם שפוטין מופיע בפומבי, אפשר היה לזהות את זולוטוב כשהוא צועד מאחוריו". זולוטוב שירת גם בשירות האבטחה הפרטי של רומן צפוב לפני הרעלתו של צפוב על ידי חומר רדיואקטיבי לא ידוע. זולוטוב עבד אז בסוכנות בלטיק אסקורט. הסוכנות הוקמה בשנת 1992, על פי עצתם של זולוטוב, שלטענתו פיקח על הסוכנות מאוחר יותר. הסוכנות סיפקה הגנה לבכירים בסנקט פטרבורג, כולל ראש עיריית העיר אנטולי סובצ'ק ומשפחתו, וכן לסגן ראש העיר ולדימיר פוטין. בין השנים 2000–2013, הוא היה ראש האבטחה של ראש ממשלת רוסיה ונשיא רוסיה ולדימיר פוטין ופיקד על קציני האבטחה המוכרים ברוסיה כ"גברים בשחור" מכיוון שהרכיבו משקפי שמש שחורים ולבשו חליפות שחורות לגמרי. הם השתמשו במגוון כלי נשק כולל משגרי רקטות ניידים. בשנת 2014 מונה למפקד כוחות הפנים של משרד הפנים של רוסיה שנועדו לפזר הפגנות. ב-5 באפריל 2016 מונה זולוטוב למפקד העליון של המשמר הלאומי של רוסיה ופוטר מתפקידיו הקודמים ועל פי צו נשיאותי מונה לחבר קבוע במועצה לביטחון לאומי. באפריל 2018 הטילה ארצות הברית סנקציות עליו ועל 23 אזרחים רוסים אחרים. באוגוסט 2018 הפך זולוטוב לדמות עיקרית בסרטון חקירה של הקרן למאבק בשחיתות, אלכסיי נבלני טען שהוא גנב לפחות 29 מיליון דולר בחוזי רכש עבור המשמר הלאומי של רוסיה. עד מהרה נכלא נבלני, רשמית בגין עריכת מחאות לא חוקיות בינואר 2018. ויקטור זולוטוב פרסם הודעת וידאו ב-11 בספטמבר, שבו קרא את נבלני לדו-קרב והבטיח להכין ממנו "בשר טחון עסיסי". Dawisha, Karen (2014). Putin's Kleptocracy: Who Owns Russia?. Simon & Schuster. ISBN 978-1-4767-9519-5. מדיה וקבצים בנושא ויקטור זולוטוב בוויקישיתוף ויקטור זולוטוב ויקטור זולוטוב, במסד הנתונים הקולנועיים IMDb (באנגלית) ויקטור זולוטוב, במסד הנתונים הקולנועיים KinoPoisk (ברוסית) Никитинский, Леонид (Nikitinsky, Leonid) (27 במרץ 2005). Связной с прошлым [Contact with the past]. Novaya Gazeta (ברוסית). נבדק ב-10 בפברואר 2020. {{cite news}}: (עזרה) Dawisha 2014, p. 132 "Former chief of Putin's security service appointed Russian National Guard chief — Kremlin". TASS. Russia. 5 באפריל 2016. נבדק ב-6 באפריל 2016. {{cite news}}: (עזרה) "Ukraine-/Russia-related Designations and Identification Update". United States Department of the Treasury. 6 באפריל 2018. נבדק ב-6 באפריל 2018. {{cite web}}: (עזרה) "США ввели санкции против семи российских олигархов и 17 чиновников из "кремлевского списка"" [The US imposed sanctions against seven Russian oligarchs and 17 officials from the "Kremlin list"]. Meduza (ברוסית). 6 באפריל 2018. נבדק ב-6 באפריל 2018. {{cite web}}: (עזרה) "The director of Russia's National Guard challenges Alexey Navalny to a fist fight". Meduza. 11 בספטמבר 2018. נבדק ב-11 בספטמבר 2018. {{cite news}}: (עזרה) "Russian opposition leader injured following detention". The Guardian. נבדק ב-11 בספטמבר 2018. {{cite news}}: (עזרה)
לאסינה טראורה (כדורגלן בורקינאי)

לאסינה שאמסטה סודין פרנק טראורה (בצרפתית: Lassina Chamste Soudine Franck Traoré; נולד ב-12 בינואר 2001 בבובו-דיאולסו שבבורקינה פאסו) הוא כדורגלן בורקינאי המשחק בעמדת החלוץ בקבוצת שחטאר דונצק מליגת העל האוקראינית ובנבחרת בורקינה פאסו. אמו של טראורה היא כדורגלנית עבר, והייתה קפטנית נבחרת הנשים של בורקינה פאסו. בן דודו הוא הכדורגלן ברטרנד טראורה. טראורה נולד בבובו-דיאולסו שבבורקינה פאסו והחל לשחק במחלקת הנוער של המועדון המקומי רהימו. לאחר מכן שיחק במחלקת הנוער של אייאקס קייפטאון מדרום אפריקה. בחודש ינואר 2019 חתם טראורה על חוזה לשלוש עונות וחצי באייאקס מליגת העל ההולנדית. ב-12 במאי 2019 הוא ערך את הופעת הבכורה שלו במועדון, כשהחליף את קלאס יאן הונטלאר בניצחון 4-1 על אוטרכט במסגרת המחזור ה-34 בליגה לעונת 2018/2019. זו הייתה הופעתו היחידה בעונה זו. ב-22 בדצמבר 2019 הבקיע טראורה את שער הבכורה שלו במועדון, בניצחון 6-1 על דן האג במסגרת המחזור ה-18 בליגה לעונת 2019/2020. בעונה זו ערך טראורה תשע הופעות ליגה והבקיע שני שערים, ובעונת 2020/2021 הוסיף 12 הופעות ליגה ושבעה שערים. ב-18 ביוני 2021 חתם טראורה בשחטאר דונצק מליגת העל האוקראינית. ב-24 ביולי ערך טראורה את הופעת הבכורה שלו במועדון, בניצחון 2-1 על אינהולץ במסגרת המחזור בליגה לעונת 2021/2022. במשחק זה הבקיע את שער הבכורה שלו במועדון. ב-4 במאי 2017 ערך טראורה את הופעת הבכורה שלו בנבחרת בורקינה פאסו, בתיקו 1-1 נגד נבחרת בנין במשחק ידידות. במשך זה הבקיע טראורה את שער הבכורה שלו בנבחרת. אייאקס אליפות הולנד (2): 2018/2019, 2020/2021 הגביע ההולנדי (2): 2018/2019, 2020/2021 מדיה וקבצים בנושא לאסינה טראורה בוויקישיתוף לאסינה טראורה, ברשת החברתית אינסטגרם לאסינה טראורה, באתר Transfermarkt לאסינה טראורה, באתר Soccerway לאסינה טראורה, באתר BDFutbol לאסינה טראורה, באתר WorldFootball.net לאסינה טראורה, באתר National Football Teams לאסינה טראורה, באתר FootballDatabase.eu לאסינה טראורה, באתר ESPN Lassina Traore: From 'too fat' to Ajax's long-awaited Kluivert successor באתר Goal, ‏ 13 בפברואר 2020 (באנגלית) Lassina Traore: Burkina Faso teenager eyes ‘Champions League’ with Ajax באתר BBC, ‏ 15 בדצמבר 2018 (באנגלית) Lassina Traoré voor ongeveer tien miljoen euro van Ajax naar Shakhtar באתר The Telegraaf, ‏ 18 ביוני 2021 (בהולנדית)
איובה קוסיה

איובה קוסיה (באנגלית: Ayouba Kosiah; נולד ב-2 ביולי 2001 באלמרה שבהולנד) הוא כדורגלן ליברי-הולנדי המשחק בעמדת החלוץ בקבוצת נאק ברדה מליגת המשנה ההולנדית ובנבחרת ליבריה. קוסיה נולד באלמרה שבהולנד, וגדל במחלקות הנוער של אוטרכט ושל אלמיירה סיטי. בחודש אוגוסט 2021 חתם בנאק ברדה מליגת המשנה ההולנדית. ב-8 באוגוסט הוא ערך את הופעת הבכורה שלו במועדון, בתיקו 2-2 נגד פנלו במסגרת המחזור הראשון בליגה. ב-3 בספטמבר 2021 ערך קוסיה את הופעת הבכורה שלו בנבחרת ליבריה, בהפסד 2-0 לנבחרת ניגריה במסגרת מוקדמות מונדיאל 2022. איובה קוסיה, באתר Transfermarkt איובה קוסיה, באתר Soccerway איובה קוסיה, באתר FootballDatabase.eu NIEUWE SPITS VOOR NAC O21: AYOUBA KOSIAH באתר הרשמי של נאק ברדה (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איובה קוסיה".
Bethesda Game Studios

Bethesda Game Studios (קרי: בת'סדה) היא חברה אמריקנית לפיתוח משחקי וידאו הממוקמת ברוקוויל, מרילנד. החברה הוקמה בשנת 2001 בתור ספין-אוף של יחידת הפיתוח של חברת האם Bethesda Softworks, כאשר Bethesda Softworks עצמה ממשיכה לשמש כמפרסמת המשחקים. את האולפן מובילים טוד האוורד כמפיק בפועל ואשלי צ'נג כמנהלת האולפן. החברה מפעילה בנוסף לכך שלוש חברות לוויין, אחת במונטריאול ושניים בטקסס, ומעסיקה 420 עובדים החל ממרץ 2021. בשנת 2001 החליטה חברת ZeniMax Media, חברת האם של Bethesda Softworks, כי יש לפצל את שתי היחידות התפעוליות ליחידת פיתוח וליחידת הוצאה לאור. בעוד שחברת האם שמרה על חלקה כמפיצת משחקים, צוות הפיתוח הועבר לאולפני המשחק החדשים של Bethesda. החברה העסיקה בתחילתה כ-40 מפתחים. בשנת 2008, החברה נחשבה לאחד החברות המובילות בתעשיית משחקי הווידאו עקב המוניטין שצברה בעקבות פיתוח סדרת Elder Scrolls ופיתוחו של המשחק השלישי בסדרת Fallout. בת'סדה יצרה לעצמה תפקיד ייחודי, כאשר "השקיעה שנים ביצירת משחקי RPG מאסיביים בעולם פתוח, לשחקן יחיד - ז'אנר שזכה כמעט להתעלמות מהתעשייה - והבאתם להצלחה רבה, והביאה ז'אנר שעד כה היה ז'אנר נישתי המיועד למחשב האישי בלבד אל פלטפרמות נוספות", כך נכתב במגזין האינטרנטי Gamasutra במאמר שהתפרסם לרגל סוף השנה. ב-9 בדצמבר 2015, ZeniMax Media הכריזה על הקמת סטודיו נוסף במונטריאול שבמחוז קוובק בקנדה, בהנהגתו של איב לאצ'אנס, לשעבר מנהל חברת המשחקים Behaviour Interactive, וזאת במטרה להרחיב את סל המשחקים בכל פלטפורמות הגיימינג. ב-9 במרץ 2018, הסטודיו הטקסני BattleCry, אשר בעצמו היה חברת בת של ZeniMax, מותג מחדש כ-Bethesda Game Studios Austin. סטודיו נוסף, בשם Escalation Studios, מותג מחדש כ- Bethesda Game Studios Dallas באוגוסט של אותה השנה. "החמישה הטובים ביותר" של המגזין האינטרנטי Gamasutra - חמשת המפתחים הטובים ביותר פרסי משחקי הווידאו של ספייק 2011 - סטודיו השנה The Game Awards 2015 - מפתח השנה (מועמד) אתר האינטרנט הרשמי של Bethesda Game Studios (באנגלית) Bethesda Game Studios, ברשת החברתית פייסבוק Bethesda Game Studios, ברשת החברתית אקס (טוויטר) Bethesda Game Studios, ברשת החברתית אינסטגרם Bethesda Game Studios, ברשת החברתית LinkedIn "The History of Bethesda Game Studios - Elder Scrolls / Fallout Documentary". 5 ביוני 2018. אורכב מ-המקור ב-10 בדצמבר 2018. נבדק ב-12 בנובמבר 2018. {{cite web}}: (עזרה) Carless, Simon; Remo, Chris; Nutt, Christian; Alexander, Leigh; Eric, Caoili (31 בדצמבר 2008). "Gamasutra's Best Of 2008". Gamasutra. נבדק ב-29 בדצמבר 2020. {{cite news}}: (עזרה) Kato, Matthew (9 בדצמבר 2015). "Bethesda Opens New Studio In Montreal". Game Informer. אורכב מ-המקור ב-12 בדצמבר 2015. נבדק ב-10 בדצמבר 2015. {{cite web}}: (עזרה) Dring, Christopher (9 במרץ 2018). "BattleCry Studios becomes third Bethesda Game Studios office". GamesIndustry.biz. אורכב מ-המקור ב-9 במרץ 2018. נבדק ב-9 במרץ 2018. {{cite web}}: (עזרה) Fogel, Stefanie (10 באוגוסט 2018). "Escalation Studios Is Now Bethesda Game Studios Dallas". Variety. אורכב מ-המקור ב-10 באוגוסט 2018. נבדק ב-10 באוגוסט 2018. {{cite web}}: (עזרה) "SpikeTV Video Game Awards 2011". Spike (TV network). אורכב מ-המקור ב-27 בספטמבר 2013. נבדק ב-22 באוקטובר 2016. {{cite web}}: (עזרה) "Nominees | The Game Awards 2015". The Game Awards. Ola Balola. 12 בנובמבר 2015. אורכב מ-המקור ב-14 בנובמבר 2015. נבדק ב-13 בנובמבר 2015. {{cite web}}: (עזרה)
מנחם בכרך

מנחם "מנה" בכרך (נולד ב-1951) הוא מומחה בתחומי אבטחת תעופה ואבטחה כללית, לוחמה בטרור ומבצעים מיוחדים. במקביל לקריירה אזרחית בתחומים אלו, התקדם בכרך בשירות המילואים בצה"ל, פיקד על עוצבת כדור האש וקיבל דרגת תת-אלוף בשנת 2009. בכרך נולד בשנת 1951 בקיבוץ בארות יצחק, בנם של חנה וצבי בכרך. בשירותו הסדיר בצה"ל בשנים 1969–1972 היה קצין תותחנים. בשנים 1973–1976 למד קרימינולוגיה, מדעי המדינה וכלכלה באוניברסיטת בר-אילן ובמקביל החל בקריירה בתחום האבטחה בתור מאבטח בשדה התעופה נתב"ג. בשנים 2017–2019 השלים לימודי תואר שני בלימודי ביטחון באוניברסיטת תל אביב, אותם סיים בהצטיינות. בכרך נשוי לדלי ולהם שני בנים. בהמשך לאבטחת שדה התעופה נתב"ג בעת לימודיו, שירת בכרך כתפקידי אבטחה בשירות הביטחון הכללי, ושימש קצין הביטחון של חברות תעופה ישראליות ושגרירות ישראל בלונדון עד 1986. בשנים 1986–1993 היה בכרך סגן נשיא וסמנכ"ל תפעול, תעופה ושווק בחברת ICTS, חברה בינלאומית בבעלות ישראלי, מובילה בעולם בתחום אבטחת תעופה. היה אחראי ישירות על הקמה וניהול 22 חברות בת באירופה, במזרח הרחוק והתיכון (כ-1500 עובדים ומנהלים). מאז 1995 הוא המנכ"ל והבעלים של א.מ. שיפור בע"מ, חברת ייעוץ פרטית בתחום אבטחת תעופה ואבטחה כללית, סקרי סיכונים, אפיון מערכות ביטחון אינטגרטיביות לערים ומועצות מקומיות, לבניינים ואתרים רגישים, אבטחת שדות תעופה, וחברות תעופה. במסגרת עבודתו היה בכרך עד מומחה למלחמה בטרור התעופתי לפני תת-ועדה של הקונגרס האמריקאי (לאחר אסון התאומים), ועד מומחה בתביעת ענק בארצות הברית בעקבות האסון. לאחר שפרצה מלחמת חרבות ברזל, בעקבות אירועי 7 אוקטובר 2023, פרסם בכרך, דוקטורנט באוניברסיטת בר-אילן, מאמר עם פרופ' אפרים ענבר על מדיניות ההכלה. לאחר גיוסו לשירות חובה שובץ בכרך לחיל התותחנים, עבר קורס תותחן וקורס מפקדים ושירת בגדוד 403. לאחר קורס קצינים שירת כקצין עמדה ומפקד סוללה בגדוד 403 וגם עבר קורס צניחה. במלחמת יום הכיפורים גויס למילואים ושירת כקש"א (קצין שיתוף ארטילרי) בגדוד 429 של חטיבה 500, בטנק תחת פיקודו של מפקד הגדוד אריה ארצי. במהלך הקרבות נפצע מפגיעת פגז, הוא אושפז אך חזר ללחימה בחזית, כקש"א בחטיבת צנחנים. לאחר המלחמה מונה לסגן מפקד גדוד 443 באגד ארטילרי 216, גדוד חדש שהקים יחד עם מפקד הגדוד אמנון יוגב. בהמשך מונה למפקד הגדוד. ב-1984 מונה לסגן מפקד אגד ארטילרי 216 תחת יעקב שיש, תפקיד בו כיהן עד 1994. ב-1994 מונה למפקד עוצבת כדור האש, האגד הארטילרי יביל האוויר של עוצבת האש. ב-2001 הקים את מרכז האש של מפקדת המבצעים ומשימות מיוחדות המטכ"לית (משמ"מ). ב-2009 קודם לדרגת תת-אלוף. ב-2016 השתחרר משירות המילואים. מאמרים פרי עטו אפרים ענבר ומנחם בכרך, הכלה – מרכיב מטריד בהתנהגות הביטחונית של ישראל – פרופ' אפרים ענבר, בין הקטבים, גיליון 41, מרץ 2024. מנחם בכרך, תא"ל(מי"ל) מנחם (מנה) בכרך- תקציר קורות חיים, ‏18.10.2021 טנדו, מנה(מנחם) בכרך מנחם (מנה) בכרך ואפרים ענבר, ההכלה-מרכיב המכללא בהתנהגות הבטחונית של ישראל, באתר JISS- מכון ירושלים לאסטרטגיה ובטחון, ‏9.11.2023 אל"מ אמנון יוגב, הרפתקאות ההקמה של גדוד 443, ‏2017/11/05 יצחק אורן, מנה בכרך- התא"ל שלא שרת אף יום בקבע, ‏6.9.2021
אדר והוד

אדר והוד (שמו מפארים עדת חבלו) הוא פיוט מסוג קיקלר, שחובר על ידי רבי שמעון בן יצחק הגדול, כחלק מהקדושתא "אמרתך צרופה" הנאמרת במנהג אשכנז בשחרית של היום השני של ראש השנה. אדר והוד ממוקם כ"פיוט ה'" בקדושתא, ולכן הוא בעל מבנה של "קיקלר". ה"קיקלר" בנוי ממחרוזות משולשות (כל אחת מורכבת משלוש צלעות חורזות), שבמקרה הזה מסודרות באקרוסטיכון אלפביתי. הפיוט מתחלק לגושים של שלוש מחרוזות, ולאחר כל גוש קוטעת את הרצף "מחרוזת קדוש". מחרוזת הקדוש גם היא מחרוזת משולשת, אך היא חורגת מהמחרוזות הרגילות באקרוסטיכון ובמבנה, ומסתיימת תמיד במילה "קדוש". בעוד בקיקלרים אחרים יש לעיתים רק מחרוזת קדוש אחת או שתים, שחוזרות לאחר כל גוש כרפרן, בפיוט הזה יש שבע סטרופות פזמון, אשר אינן חוזרות על עצמן. בשלב מוקדם התקבל המנהג לומר את מחרוזות הקדוש, מלבד במקומן המקורי בתוך הפיוט, גם לפניו, ככותרות לפיוט. בדורות האחרונים, קהילות רבות מדלגות על הפיוט עצמו, ומסתפקות באמירת מחרוזות הקדוש המשמשות כותרת. כך, הפיוט המלא שתחילתו במילים "אדר והוד", הפך לפיוט המכיל רק שבע פזמונות, ומכונה "שמו מפארים". נושאיו העיקריים של הפיוט, כמו פיוטים אחרים לראש השנה, הם ענייני מלכויות זכרונות ושופרות. גושי המחרוזות, ובהתאמה גם הפזמונות שלהם, עוסקים לסירוגין בשלושה נושאים אלה. הפיוט הוא חלק מהקדושתא הנאמרת ביום השני של ראש השנה. הפיוט המקביל לו בקדושתא הנאמרת ביום הראשון, אדרת ממלכה, מזכיר את תקיעת השופר, ומאידך, הפיוט "אדר והוד" מזכיר בפירוש את ההימנעות מתקיעת שופר בשבת. לכן, כאשר היום הראשון של ראש השנה חל בשבת, ובאותו יום לא תוקעים בשופר, מחליפים את הפיוטים, ואומרים את "אדר והוד", המזכיר את איסור התקיעה בשבת, ביום הראשון, וביום השני אומרים את "אדרת ממלכה". עם זאת, את החלק ב"אדר והוד" המזכיר גם הוא תקיעת שופר ("עמוסיך תוקעים...") ואת הפזמון השייך לו ("שבח מגדל עוז...") מדלגים בשבת, ומשלימים אותם ביום השני. לפיוט לחן מקובל בקרב יהודי אשכנז. הלחן שימש בשימוש משני בהרבה פיוטים שונים, בעיקר בתפילות ימים נוראים. כך למשל קיקלרים אחרים בתפילת יום הכיפורים, קטעי הסליחות מחי ומסי, מכניסי רחמים, מרן דבשמיא ושומר ישראל, הפיוט מלך עליון אל דר במרום, הקטע "יחדשהו" בברכת החודש של חודש אלול, ושיר המעלות לימים נוראים. בנוסף, הלחן משמש גם לפיוט אנעים זמירות ומוכר בעיקר בשימוש זה. הפיוט "שמו מפארים" הולחן על ידי גולן ואך ובוצע על ידי משפחת ואך בדיסק "פיסת חיים". "אדר והוד" באתר בית לזמר העברי דניאל גולדשמידט, מחזור לימים נוראים - ראש השנה, הפיוט אדר והוד, באתר היברובוקס הפיוט שמו מפארים, באתר הפיוט והתפילה אדר והוד – חזן וקהל, באתר קול הלשון מידע על שמו מפארים עדת חבלו בקטלוג הספרייה הלאומית כאשר חל יום ראשון של ראש השנה בשבת, נוהגים בקהילות אשכנז להחליף חלק מהפיוטים שבקדושתות בין הימים, ואז פיוט זה נאמר ביום הראשון. פזמונו הוא ”תָּעִיר וְתָרִֽיעַ. לְהַכְרִית כָּל מֵרִֽיעַ. וְתֻקְדַּשׁ בְּיוֹדְעֵי לְהָרִֽיעַ. קָדוֹשׁ.” ניתן להאזין ללחן כאן בדקה 1:28:50 וכאן בדקה 00:43 הפיוט "אשא דעי למרחוק" והפיוט מערב עד ערב אנצחה ראו כאן כאן החל מדקה 43:10 כאן בדקה 1:13:40 כאן בדקה 17:57 כאן בעמוד נד ראו כאן אם כי בין לחן אדר והוד ללחן המוכר של אנעים זמירות יש שינויים קלים. כך למשל: אנעים זמירות, בביצוע אבי ואיתי סנדיק, סרטון באתר יוטיוב שמו מפארים באתר הפיוט והתפילה
AIM

האם התכוונתם ל... AIM (אלבום) – אלבום האולפן החמישי של הראפרית הבריטית M.I.A. AIM (בורסה) – תת-בורסה של הבורסה לניירות ערך בלונדון AIM (תוכנה) – תוכנת מסרים מיידיים של AOL AIM Med – ארגון אמריקאי שעורך בדיקות לגילוי HIV ומחלות מין בשחקני פורנוגרפיה AIM – ראשי תיבות של Airborne intercept missile, הקידומת של משרד ההגנה של ארצות הברית לשמות טילי אוויר-אוויר AIM-4 פלקון – טיל אוויר-אוויר הראשון שפותח בארצות הברית AIM-7 ספארו – טיל אוויר-אוויר, מונחה מכ"ם בעל ראש ביות חצי-אקטיבי, לטווח בינוני AIM-9 סיידוויינדר – טיל אוויר-אוויר מונחה תת-אדום לטווח קצר AIM-54 פניקס – טיל אוויר-אוויר לטווח ארוך AIM-92 סטינגר – גרסה אווירית של הטיל FIM-92 סטינגר AIM-120 אמראם – טיל אוויר-אוויר לטווח בינוני AIM-132 אסראם – טיל אוויר-אוויר מונחה תת-אדום לטווח קצר
שפות גוראגה

שפות גוראגה (בגוראגה: ጉራጌ, בתעתיק [guragē], גם גוראגיה, גוראגיניה, וגוראגה אַף ጉራጌ አፍ) הן רצף ניבים בענף האתיו-שמי של משפחת השפות השמיות. שפות גוראגה מדוברות בפי אנשי גוראגה החיים באזור גוראגה שבמדינת האומות, הלאומים ועמי הדרום, במרכז אתיופיה. שפות גוראגה יוצרות את רצף הניבים גוראגה אַף. כמעט כל הניבים מובנים הדדית עם ניבים אחרים, מה שמצביע על כך שיש ביניהם קשר בסיסי ושמקורם בפרוטו-שפה אחת, פרוטו-גוראגה. השפות ברצף גוראגה שייכות לקבוצת השפות האתיו-שמיות הדרומיות, בענף השמיות הדרומיות שבמשפחה השמית. יש שלוש קבוצות משנה של ניבים: המזרחיים, הצפוניים והמערביים. שפות גוראגה המזרחיות קרובות לשפות הררית וגאפאת, בעוד ששפות גוראגה הצפוניות והמערביות קרובות זו לזו. מעבר לכך, קיימת אי הסכמה על מיון השפות והניבים הכלולים ב"גוראגה אף" (ראו להלן). שפות גוראגה נכתבות בכתב געז ההברתי, עם התאמות ייחודיות לשפות אלה, וכתב מותאם זה כולל 44 אותיות-הברה נפרדות. אין הסכמה גורפת על המיון של חלק מהשפות הכלולות ב"גוראגה אף". גלוטולוג מציע את המיון כברשימה להלן, ובה השפות והקבוצות הכלולות ב"גוראגה אף" מודגשות: האתיו-שמיות הדרומיות האתיו-שמיות הדרומיות החוצות (טרנסוורסליות) אמהרית–ארגובית אמהרית ארגובית הררית–גוראגה המזרחיות הררית גאפאת שפות גוראגה המזרחיות סילטית וולאנית זאי (זוואי) האתיו-שמיות הדרומיות החיצוניות (פריפריאליות) שפות גוראגה הצפוניות שפות גוראגה המערביות מאגר אתנולוג חולק על המיון של גלוטולוג, ובמקום זאת ממיין את השפות האתיו-שמיות הדרומיות כפי התרשים להלן. השפות הכלולות ב"גוראגה אף" מודגשות בו: האתיו-שמיות הדרומיות האתיו-שמיות הדרומיות החוצות (טרנסוורסליות) אמהרית–ארגובית אמהרית ארגובית הררית–גוראגה המזרחיות הררית גאפאת סילטית וולאנית זאי (זוואי) האתיו-שמיות הדרומיות החיצוניות (פריפריאליות) קבוצת "נ" סודו (קיסתאנית), ניבים: סודו, גוֹגּוֹת (דוֹבּי) קבוצת "תת" אינור מסמס מסקאן סבת-בית, ניבים: צ'חה, אז'ה, גוּמֵר, גוּרָה, מוּחר Tekabe Legesse Feleke, Ethiosemitic languages: Classifications and classification determinants, Ampersand 8, 2021 doi: 100074. ISSN 2215-0390.
שפות אגאו

שפות אַגַאוּ (agaw) הן ענף השפות הכושיות המרכזיות, במשפחת השפות הכושיות (שבמשפחת-העל האפרו-אסיאתית) המדוברות בפי מספר קבוצות אתניות באתיופיה וקבוצה נוספת באריתריאה. בנוסף לקיומן כשפות עצמאיות, שפות אגאו מהוות את לשונות התשתית העיקריות שמשפיעות על אמהרית ועל השפות האתיו-שמיות האחרות, החיות במחיצתן. השפות הכושיות המרכזיות מסווגות כדלקמן (על פי אפליארד): אַוְּנְגִי (Awngi, דרום אגאו) מדוברת מדרום-מערב לאגם טאנה. זו שפת אגאו הגדולה ביותר, עם למעלה מ-350,000 דוברים. ? קוּנְפַל (Kunfal) מדוברת מערבית לאגם טאנה, עדיין אינה מתועדת היטב, אך ככל הנראה ניב של אוונגי. שפות אגאו הצפוניות: בילן–ח'מתנגה: בילן (אגאו צפונית) מדוברת בפי כ-70,000 איש, באריתריאה סביב העיר קרן, ובמזרח סודאן סביב העיר כסאלה. ח'מתנגה (אגאו מרכזית), הקרויה גם חַ'מיר או חַ'מְתָה, מדוברת בפי 143,000 איש בצפון מדינת אמהרה באתיופיה. קימנת (אגאו מערבית) כמעט נכחדה, מדוברת בפי הקמנתים במחוז צפון גונדר באתיופיה. הניבים: הניב קווארה מדובר בפי קהילת ביתא ישראל היהודית, שעלתה לישראל מנפת קווארה הניב כיילה כבר נכחד, דובר בעבר בפי מקצת מקהילת ביתא ישראל. הניב נמצא על הרצף בין קימנת וח'מתנגה. שפות אגאו נכתבו בעבר ועדיין נכתבות כיום. טקסטים מימי הביניים המכילים קטעים בשפת קימנת, שמורים ברובם במוזיאונים בישראל. חומר היסטורי זמין גם בשפת ח'מתנגה, וגם מסורות פולקלור נכתבו בשפת אוונגי. בעת המודרנית, יוצא לאור עיתון בשפת בילן המודרנית בעיר קרן באריתריאה. השפות הכושיות המרכזיות ייחודיות בקיומם של העיצורים /ŋ/, /ɣ/, /z/, ושל תנועות מרכזיות. מאידך, בניגוד לשפות אחרות באזור, אין בשפות אגאו הפונמות: עיצורים מסודקים, מפונמים או מלועלעים או העיצור החכי-אפי /ɲ/, ואין בהן התופעות הפונולוגיות הכפלת עיצורים או תנועות ארוכות. אנשי אגאו Hetzron, Robert (1976) The Agaw Languages. Afroasiatic Linguistics 3,3. p. 31–37 Appleyard, David L., A Comparative Dictionary of the Agaw Languages, כרך 24, Köln: Rüdiger Köppe Verlag, 2006, Kuschitische Sprachstudien – Cushitic Language Studies Band, עמ' 225–229. doi:10.1353/nas.2013.0021 Joswig, Andreas and Hussein Mohammed (2011). A Sociolinguistic Survey Report; Revisiting the Southern Agaw Language areas of Ethiopia. SIL International. SIL Electronic Survey Reports 2011-047. Zelealem, [Mollaligne] Leyew. 2020. Central Cushitic. In: Rainer Vossen and Gerrit J. Dimmendaal (eds.), The Oxford Handbook of African Languages. Oxford: Oxford University Press.
שורש 37

שורש 37, או דה בּוּ (בסינית: 大部, פין-יין: Dà bù) הוא השורש השלושים-ושבעה של הכתב הסיני. פירושו "גדול", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 132 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 37 בוויקישיתוף מאגר Unihan - U+5927